Keywords

Summary



Keywords

1. Ochranná známka Spoločenstva – Definícia a nadobudnutie ochrannej známky Spoločenstva – Absolútne dôvody zamietnutia – Ochranné známky zložené výlučne z označení alebo údajov, ktoré môžu slúžiť na označenie vlastností tovaru – Cieľ – Požiadavka dostupnosti

[Nariadenie Rady č. 207/2009, článok 7 ods. 1 písm. c)]

2. Ochranná známka Spoločenstva – Definícia a nadobudnutie ochrannej známky Spoločenstva – Absolútne dôvody zamietnutia – Ochranné známky zložené výlučne z označení alebo údajov, ktoré môžu slúžiť na označenie vlastností tovaru – Pojem

[Nariadenie Rady č. 207/2009, článok 7 ods. 1 písm. c)]

3. Ochranná známka Spoločenstva – Definícia a nadobudnutie ochrannej známky Spoločenstva – Absolútne dôvody zamietnutia – Ochranné známky zložené výlučne z označení alebo údajov, ktoré môžu slúžiť na označenie vlastností tovaru – Slovná ochranná známka ecoDoor

[Nariadenie Rady č. 207/2009, článok 7 ods. 1 písm. c)]

4. Ochranná známka Spoločenstva – Definícia a nadobudnutie ochrannej známky Spoločenstva – Absolútne dôvody zamietnutia – Ochranné známky zložené výlučne z označení alebo údajov, ktoré môžu slúžiť na označenie vlastností tovaru – Pojem – Označenie, ktoré opisuje vlastnosť časti integrovanej do výrobku – Zahrnutie

[Nariadenie Rady č. 207/2009, článok 7 ods. 1 písm. c)]

Summary

1. Pozri text rozhodnutia.

(pozri bod 14)

2. Pozri text rozhodnutia.

(pozri body 15, 16)

3. Slovné označenie ecoDoor, ktoré sa prihlasuje pre „stroje a elektrické zariadenia pre domácnosť a kuchynské zariadenia (zahrnuté v triede 7), stroje a zariadenia na prípravu nápojov a/alebo jedál, pumpy na servírovanie chladených nápojov na používanie v kombinácii so zariadeniami na chladenie nápojov; umývačky riadu; stroje a elektrické zariadenia pre starostlivosť pre bielizeň a šatstvo (zahrnuté v triede 7), vrátane pračiek, žmýkačiek“, patriace do triedy 7 v zmysle Niceskej dohody, „predajné automaty na nápoje a potraviny, mincové predajné automaty“ patriace do triedy 9 a „zariadenia na vykurovanie, na výrobu pary a na varenie a pečenie, predovšetkým pece, zariadenia na varenie, vyprážanie, grilovanie, opekanie, rozmrazovanie a udržiavanie teploty, ohrievače vody, chladiace zariadenia, najmä chladničky, mrazničky, mraziace vitríny, zariadenia na chladenie nápojov, kombinované chladničky s mrazničkou, mraziace zariadenia, prístroje na prípravu zmrzliny a zariadenia na robenie ľadu; sušičky, najmä tiež sušičky na bielizeň a prístroje na sušenie bielizne“ patriace do triedy 11, je z pohľadu priemerných anglicky hovoriacich spotrebiteľov opisné vo vzťahu k výrobkom uvedeným v prihláške ochrannej známky Spoločenstva v zmysle článku 7 ods. 1 písm. c) nariadenia č. 207/2009 o ochrannej známke Spoločenstva.

Pokiaľ jednak prvok „eco“ sa vníma ako „ekologický“ prvok a jednak prvok „door“ sa vykladá tak, že odkazuje na „dvere“, výraz „ecodoor“ bude príslušná skupina verejnosti okamžite chápať ako „ekodvere“ alebo „dvere, ktorých konštrukcia a spôsob používania sú ekologické“.

Pokiaľ predmetnými výrobkami môžu byť dvere, prihlasovaná ochranná známka je spôsobilá opísať ekologické kvality dverí, ktoré sú súčasťou predmetného výrobku.

Rovnako pokiaľ ide o predmetné výrobky, ekologické kvality dverí sú podstatné pre ekologické vlastnosti výrobku, v ktorom sú zabudované.

Spotrebitelia pritom venujú narastajúcu pozornosť ekologickým vlastnostiam výrobkov, ku ktorým patrí spotreba energie a výrobný proces šetrný k životnému prostrediu. Platí to najmä v prípade dotknutých výrobkov, a to predovšetkým z dôvodu, že spotrebúvajú energiu. Ekologická povaha je teda podstatnou vlastnosťou týchto výrobkov.

Vo vnímaní príslušnej skupiny verejnosti je teda prihlasovaná ochranná známka opisná vo vzťahu k podstatnej vlastnosti predmetných výrobkov, a to vo vzťahu k ich ekologickej povahe, v rozsahu, v akom opisuje ekologické vlastnosti dverí, ktoré sú súčasťou týchto výrobkov.

(pozri body 18, 24, 28 – 31)

4. Označenie, ktoré opisuje vlastnosť časti integrovanej do výrobku, môže byť opisné aj pre tento výrobok. O takúto situáciu ide vtedy, ak vlastnosť tejto časti opísanej označením môže mať výrazný vplyv na podstatné vlastnosti samotného výrobku vo vnímaní príslušnej skupiny verejnosti. V takýchto prípadoch príslušná skupina verejnosti totiž priamo a bez ďalších úvah stotožní vlastnosť časti opísanej označením s podstatnými vlastnosťami dotknutého výrobku.

(pozri bod 26)